इसमें पिक्सल 7A के साथ पिक्सल फोल्ड भी हो सकता है लॉन्च, एंड्रॉयड 14 के फीचर्स रिवील होंगे
Google's big event Google I / O 2023 will start from May 10, 10 मई से शुरू होगा गूगल का बड़ा इवेंट Google I/O 2023
टेक कंपनी गूगल का साल का सबसे बड़ा इवेंट 'Google I/O 2023' 10 मई से शुरू होने जा रहा है। इवेंट में गूगल अपने सब ब्रांड Pixel और Nest के कई डिवाइस लॉन्च करेगा।
इसके साथ ही गूगल एंड्रॉयड 14 के फीचर्स और AI चैटबॉट 'बार्ड' के बारे में कई जानकारी दे सकता है। हम यहां उन प्रोडक्ट्स के बारे में बता रहे हैं, जिन्हें गूगल अपने इवेंट में लॉन्च कर सकती है या फिर उसके बारे में जानकारी दे सकती है।
गूगल पिक्सल 7A स्मार्टफोन 
2022 में हुए इवेंट में गूगल ने पिक्सल 6A को लॉन्च किया था। मीडिया रिपोर्ट के अनुसार, इस साल गूगल पिक्सल 7A को लॉन्च कर सकता है। गूगल इंडिया ने ट्वीट करके अगले पिक्सल स्मार्टफोन की लॉन्चिंग डेट की जानकारी भी दी है।
हालांकि, कंपनी ने 11 मई को लॉन्च होने वाले हैंडसेट के नाम का खुलासा नहीं किया है। गूगल ने ट्वीट करते हुए लिखा है 'बिना चिल्लाए एक्साइटमेंट कैसे दिखाए, एक दोस्त के लिए पूछ रहा हूं... 11 मई को फ्लिपकार्ट पर आ रहा हूं।' इसके साथ ही कंपनी ने स्मार्टफोन को भी टीज किया है।
एक्सपेक्टेड प्राइस और फीचर्स 
मीडिया रिपोर्ट के अनुसार, गूगल पिक्सल 7A में कंपनी 6.1 इंच का एमोलेड डिस्प्ले दे सकती है, जिसमें 90Hz की रिफ्रेश रेट मिल सकती है। फोटोग्राफी के लिए स्मार्टफोन में 64MP का प्रायमरी और 12MP अल्ट्रा-वाइड कैमरा मिल सकता है। गूगल पिक्सल 7A की एक्सपेक्टेड प्राइस 45,990 रुपए है।
गूगल पिक्सल फोल्ड
कंपनी I/O इवेंट में गूगल पिक्सल फोल्ड को भी लॉन्च कर सकती है। अपकमिंग पिक्सल फोल्ड के डिजाइन से जुड़े कई वीडियो सोशल मीडिया पर वायरल हो रहे हैं। हालांकि, कंपनी ने ऑफिशियल तौर पर पिक्सल फोल्ड के बारे में किसी भी प्रकार की जानकारी नहीं दी है।
मीडिया रिपोर्ट के अनुसार, गूगल पिक्सल फोल्ड में कंपनी 7.6 इंच की मेन डिस्प्ले और 6.2 इंच का कवर डिस्प्ले दे सकती है। फोटोग्राफी के लिए स्मार्टफोन में 48MP + 10MP + 10MP का कैमरा मिल सकता है। गूगल का ये प्रीमियम स्मार्टफोन 1.45 लाख रुपए में लॉन्च हो सकता है।
गूगल पिक्सल टैबलेट
गूगल ने पहली बार अक्टूबर 2022 में पिक्सल टैबलेट के बारे में बात किया था। मीडिया रिपोर्ट के अनुसार, इवेंट में गूगल इस टैबलेट को 'गूगल टेन्सर G2' प्रोसेस के साथ लॉन्च कर सकता है। इस टैबलेट में 10.95 इंच की स्क्रीन, 8MP का फ्रंट और रियर कैमरा मिल सकता है।
गूगल पिक्सल टैबलेट की एक्सपेक्टेड प्राइस 54,000-58,000 रुपए है।
एंड्रॉयड 14 ऑपरेटिंग सिस्टम
गूगल पहले ही एंड्रॉयड 14 के डेवलपर प्रीव्यू को रोल आउट कर चुका है। अक्टूबर तक यह सभी के लिए रोल आउट कर सकता है। मीडिया रिपोर्ट के अनुसार, गूगल I/O 2023 इवेंट में कंपनी एंड्रॉयड 14 में मिलने वाले फीचर्स के बारे में जानकारी देगी।
गूगल AI फीचर्स 
गूगल ने I/O 2023 की ऑफिशियल वेबसाइट पर लिखा है 'जनरेटिव AI में नया क्या है?' इससे संभावना जताई जा रही है कि इस इवेंट में कंपनी आर्टिफिशियल इंटेलिजेंस टूल्स लॉन्च कर सकती है। इसके साथ ही AI चैटबॉट 'बार्ड' के बारे में भी कई जानकारी दी जा सकती है।
मीडिया रिपोर्ट के अनुसार, गूगल इस इवेंट में 20 से अधिक AI प्रोडक्ट लॉन्च कर सकता है।